6. razred – UČENJE NA DALJAVO 16. 3. 2020

Spoštovani starši in učenci!

V prihodnjih dneh bo potekalo učenje na daljavo. Vsak dan vam bom pošiljala navodila za delo in učenje. Prosila vas bom tudi za občasno pošiljanje vaših nalog v pregled in vam posredovala povratno informacijo – bodisi v obliki rešitev ali posameznih predlogov. Rešitve mi boste lahko posredovali na elektronski naslov – rešene izpolnjene učne liste, ki jih lahko pošljete na moj elektronski naslov ali poslikate s telefonom. Na voljo za vsa vprašanja sem vam vsak delovni dan od 8.00 do 14.00.

Želim vam vse dobro in pazite nase.

Barbara Goršič

1. PONOVI.

Ponovimo oblikoslovne značilnosti glagola.

GLAGOL

… je ena od osmih besednih vrst. Glagol vsebuje besede, ki poimenujejo DEJANJE, DOGAJANJE, STANJE (učimo se, dežuje, boli me).

OBLIKOVNE LASTNOSTI GLAGOLOV

1. OSEBNE IN NEOSEBNE GLAGOLSKE OBLIKE:

 OSEBNA GLAGOLSKA OBLIKA – takemu glagolu lahko določimo osebo, število in čas. Prim. tekli smo – 1. os. mn. pret.

 NEOSEBNA GLAGOLSKA OBLIKA – glagolu osebe, števila, časa ne moremo določiti. Prim. teči, teč, rekoč, zehaje, pomita

Neosebni glagolski obliki sta NEDOLOČNIK (jes-ti) in NAMENILNIK (jes-t).

2. OSEBA in ŠTEVILO:

 ed. dv. mn.

1. (jaz) pozdravim (midva) pozdraviva (mi) pozdravimo

2. (ti) pozdraviš (vidva) pozdravita (vi) pozdravite

3. (on/ona/ono) pozdravi (onadva) pozdravita (oni) pozdravijo

3. ČAS:

SEDANJIK (zdaj, vedno) – gledava

PRETEKLIK (pred tem trenutkom) – gledala sva

PREDPRETEKLIK (pred drugim preteklim dogodkom) – gledala sva bila

PRIHODNJIK (po tem trenutku) – gledala bova

1. REŠI NALOGE V DZ.

Poskrbi, da imaš rešena naloge v DZ 2 od str. 17 do 20.

Tisti, ki imate naloge že rešene, spregajte glagole UČITI SE, DELATI, LIKATI V VSEH ČASOVNIH OBLIKAH. Spregajte v zvezek za slovenščino.